**Programozási tételek, beadandó feladat**

Dombságok – hegységek

Készíts egy programot, amely a számára megadott területekről ismert magasságértékeket vizsgálja. Ha egy terület ismert magassága 200 méter alatt van, síkságról beszélünk, ha 200 és 500 méter között akkor dombságról, ha 500 méter felett akkor hegységről.

1. Készíts egy 20 adat tárolására alkalmas **Terulet** nevű tömböt.
2. Készíts egy **TeruletRandom** eljárást, amely 100 és 2000 közötti randomszámokkal feltölti a **Terulet** tömböt.
3. Készíts egy **TeruletKiir** eljárást, amely kiírja a **Terulet** tömb elemeit. A kiíratás az alábbi formában történjen:

*1. terület magassága: 345 méter*

*2. terület magassága: 400 méter*

1. Készíts egy **SiksagAtlag** eljárást, amely megadja a síksági területek átlagmagasságát.

Pl.:*A síkságok átlagmagassága: 123 méter.*

1. Készíts egy **HegyDarab** eljárást, amely megadja, hogy a vizsgált területek közül hány darab hegy van.

Pl.:*13 hegy van.*

1. Készíts egy **DombMin** eljárást, amely megadja a legalacsonyabb dombsági terület magasságértékét.

Pl.: *A legalacsonyabb domb 320 méter magas.*

1. Készíts egy **HegyMax** eljárást, amely megadja a legmagasabb hegységi terület magasságértékét.

Pl.: *A vizsgált területek közül a legmagasabb 1940 méter.*

1. Készíts egy **HegyEldont** eljárást, amely választ ad arra a kérdésre, hogy van-e 1500 méternél magasabb hegy a vizsgált területek között.

Pl.: Igen, van 1500 méternél magasabb.

1. Készíts egy **Top1500** eljárást, amely megadja az 1500 méternél magasabb területeket. Az eljárás írja ki, hogy hányadik a vizsgált terület és milyen magas. A területek adatait egymás mellé, egy sorba írd, pontosvesszővel elválasztva. Ha szükségesnek érzed, felhasználhatsz egy általad definiált új tömböt is a megoldáshoz.

Pl.: *3. terület, 1620 méter; 5. terület, 1670 méter.*